MIKC Latgales Mūzikas un mākslas vidusskola

**semestra noslēguma pārbaudes darbs 2.kursam**

***latviešu valodā I optimālajā apguves līmenī***

**­­­­­­­­­­­­­­­­­­­**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, kurss)

|  |  |
| --- | --- |
| Temats | Sasniedzamais rezultāts(SR) |
| Lasītprasmes, tekstveides un pareizrakstības lietpratības pārbaude par latviešu valodas jautājumiem. | 1. Prot atrast informāciju un to izskaidrot atbilstoši uzdevuma prasībām.
2. Lietpratīgi izmanto dažādas uzbūves teikumus, lieto atbilstošas pieturzīmes un ievēro ortogrāfiju, lai īstenotu saziņas nolūku un radītu uztveramu tekstu.
 |

**Teksta satura un valodas līdzekļu analīze**

Lasi 1. tekstu (fragmentu no Noras Ikstenas un Vitālija Judina grāmatas “Durve un Paraplāns”) un izpildi uzdevumus, ierakstot atbildes!

**1. uzdevums (6 punkti).** Šajā tekstā ir ietvertas vairākas nozīmīgas atziņas, kas ir aktuālas mūsdienu sabiedrībai. Nosaki tekstā ietverto galveno domu par 1) māju nozīmi, 2) cenšanos būt modernam, 3) nepieciešamību piederēt kādai grupai; formulē katru galveno domu vienā teikumā!

1.1. Māju nozīme.

1.2.Cenšanās būt modernam.

1.3. Nepieciešamība piederēt kādai grupai.

 **2. uzdevums (6 punkti).** Daiļliteratūrā galveno varoņu vārdu izvēle lielākoties nav nejauša. Piešķirot tēliem personvārdus, autori ir vēlējušies ko vēstīt lasītājam. Kā šajā tekstā lietotie vārdi Durve un Paraplāns atklāj galveno varoņu raksturus? Uzraksti pamatojumu 2–3 teikumos, izmantojot piemērus no teksta!

2.1. Durve.

2.2. Paraplāns.

**3. uzdevums** (3 punkti). Mūsdienās ikdienas valodā tiek lietoti daudzi aizguvumi, arī daiļliteratūras valodā tie parādās. Izlasi tekstā lietoto aizguvumu piemērus un piedāvā katram atbilstošu vārdu vai vārdu savienojumu literārajā valodā!

 3.1. hits

3.2. selfijs

3.3. fans

**4. uzdevums (3 punkti).** Atrodi piedāvātajā teksta piemērā frazeoloģismu un izraksti to! Izskaidro izrakstītā frazeoloģisma nozīmi!

4.1. Durve, kas skrien visiem vējiem pretim ar sirdi atvērtu katram, aizmirstot visus niekus jau pēc sekundes, jo nav laika pārdzīvot par nepatīkamām lietām tur, kur ir papilnam laimes. Un katrs jautājums jāapspriež, iečīkstoties reizēm kā neieeļļotām durvīm.

 Frazeoloģisms:

4.2. Frazeoloģisma nozīmes skaidrojums:

 **5. uzdevums (4 punkti).** Rakstu valodā ar lielo burtu tiek rakstīti īpašvārdi. Dažkārt daiļliteratūrā autori raksta arī sugas vārdus ar lielo sākumburtu, un tas vērojams arī šajā tekstā. Atrodi un izraksti vienu sugas vārdu, kas rakstīts ar lielo sākumburtu! Kāpēc autori šajā tekstā ir izmantojuši vairāku sugas vārdu rakstību ar lielo sākumburtu? Uzraksti pamatojumu 1–2 teikumos!

 5.1. Sugas vārds, kas rakstīts ar lielo sākumburtu:

 5.2. Pamatojums:

**6. uzdevums (4 punkti).** Izraksti no teksta izceltās daļas vienu vārdu savienojumu, kurā kā vienlīdzīgi teikuma locekļi ir izmantoti īpašības vārdi! Kā vienlīdzīgu teikuma locekļu lietojums palīdz lasītājam saprast dotā teksta saturu? Uzraksti pamatojumu vienā saliktā teikumā!

 6.1. Vārdu savienojums:

 6.2. Pamatojums:

**7. uzdevums** **(3 punkti).** Šī teksta autori ir izmantojuši sintaktisko paņēmienu – jaunu teikumu sākt ar saikli, kas neitrālos tekstos parasti tiktu izmantots, lai saistītu kopā vārdus vai teikuma daļas. Pārveido piedāvātos teksta piemērus atbilstoši tabulā ierakstītajām prasībām, izmantojot nepieciešamās pieturzīmes un nepazaudējot teksta saturu!

|  |  |
| --- | --- |
| 7.1. Durve, kas skrien visiem vējiem pretim ar sirdi atvērtu katram, aizmirstot visus niekus jau pēc sekundes, jo nav jau laika pārdzīvot par nepatīkamām lietām tur, kur ir papilnam laimes. Un katrs jautājums jāapspriež, iečīkstoties reizēm kā neieeļļotām durvīm.  | Salikts pakārtots teikums:  |
| 7.2. To visi sauc par festivālu. Jo tad drīkst visu: netīrīt ķepas pēc katras pastaigas, runāt ar katru kaimiņu [..].  | Salikts sakārtots teikums: |
| 7.3. Durve lec mašīnā pati pirmā, rādot Cilvēkiem ceļu. Ja nu gadījumā viņi to neatceras.  | Salikts pakārtots teikums, kas sākas ar palīgteikumu: |

**8.uzdevums.** Saliec pēdējā atkāpē trūkstošās pieturzīmes! Iekavās uzraksti, kāds teikums ir pēc uzbūves!(SST, SPT, JST, VT)**( 9 punkti)**

 Un atkal māsas un Cilvēki ir savās mājās. Tajā vietā ko viņi sauc par “Kopā ir vislabākā vieta kur būt”. Māsas ir trendīgas un modernas meitenes. Kur gan mūsu laikos bez piedalīšanās sociālajos tīklos un interneta vietnēs! Uztur un aktīvi papildina ar savu piedzīvojumu fotogrāfijām un piezīmēm grupas WhatsApp un Facebook. Sekotāju un draugu loks ir plašs un internacionāls. Sveicienus bieži sūta arī grupas draugi Pērkons Domingo Džekija Kuzja Lio un Neija Olīvija un Hugo. Ir jau izlaists pirmais videoklips un priekšā plāns ierakstīt arī studijas albumu ar 100 % hitiem. Interneta zvaigžņu statuss uzliek pienākumus tāpēc māsas nolēma izdot savus pirmos memuārus. Uzņemt selfijus un pierakstīt tekstus palīdzēja viņu Cilvēki, dzejoļus pierakstīja Krustmāte ar pieneni zobos, ilustrācijas uzzīmēja draudzene Laura, Onkulis atbalstīja tehnisko apstrādi un visi draugi jau iepriekš pieteicās topošo rakstnieku fanu klubā.

**9.uzdevums.** Uzraksti īso viedokli(100-120 vārdi) par tēmu *Māju nozīme dzīvē*.**(9 punkti-3 saturs, 3 kompozīcija, argumenti, 3 pareizrakstība))**